ध्यातव्य है, आसाराम पर सरकारी मेहरबानियाँ हमेशा होती रहीं हैं। किसानों की निजी जमीनों को भी जबरिया कब्जाने में आसाराम ने कोई कसर नहीं छोड़ी। आसाराम को भगवान बनाने में सरकारी तंत्र का भी पूरा सहयोग रहा है। मोटेरा, अहमदाबाद में जो आसाराम का आश्रम है वही उनका मुख्यालय है। यह सरदार पटेल क्रिकेट स्टेडियम के पास 10 एकड़ भूमि पर स्थित है। यह ज़मीन उन्हें राज्य सरकार ने दी थी। फरवरी 2009 में गुजरात सरकार ने विधानसभा में स्वीकार किया कि आसाराम के आश्रम ने 67,089 वर्ग मीटर जमीन कब्जा ली है।